CELEX: 62013FN0095
Language: mt
Date: 2013-09-23 00:00:00
Title: Kawża F-95/13: Rikors ippreżentat fit- 23 ta’ Settembru 2013 — ZZ et vs L-Aġenżija Ferrovjarja Ewropea (ERA)

30.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 352/28
            
         Rikors ippreżentat fit-23 ta’ Settembru 2013 — ZZ et vs L-Aġenżija Ferrovjarja Ewropea (ERA)
   (Kawża F-95/13)
   2013/C 352/54
   Lingwa tal-kawża: il-Franċiż
   
      Partijiet
   
   
      Rikorrenti: ZZ et (rappreżentanti: D. Abreu Caldas, A. Coolen, J.-N. Louis, u E. Marchal, avukati)
   
      Konvenuta: L-Aġenzija Ferrovjarja Ewropea (ERA)
   
      Suġġett
   
   Annullament tad-deċiżjoni li l-kuntratt ta’ impjieg tar-rikorrenti bħala membri tal-persunal temporanju għal żmien determinat ma jiġix klassifikat mill-ġdid bħala kuntratt ta’ impjieg għal żmien indeterminat.
   
      Talbiet tar-rikorrent
   
   
               —
            
            
               jannulla d-deċiżjoni ta’ ċaħda tat-talba tar-rikorrenti, tal-20 ta’ Diċembru 2012, intiża għall-klassifikazzjoni mill-ġdid tal-kuntratt ta’ impjieg tagħhom ta’ membru tal-persunal temporanju għal żmien definit fis-sens tal-Artikolu 2(a) tal-Kondizzjonijiet tal-impjieg, bħala kuntratt ta’ impjieg għal żmien indeterminat skont l-Artikolu 8 tal-Kondizzjonijiet tal-impjieg fid-data ta’ dħul fis-seħħ effettiv tagħhom;
            
         
               —
            
            
               jikkundanna lill-Aġenzija Ferrovjarja Ewropea għall-ispejjeż.